หลังคลอด1เดือน กินยาคุมเลยแบบ 28เม็ด พอกินได้ 14วัน มีเพศสัมพันธ์แบบไม่ได้ป้องกันจะท้องไหมค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีการตกไข่และโอกาสที่จะตั้งครรภ์ต่อ บางรายอาจนานเป็นปีดังนั้น หาก ไม่ได้ให้นมลูก สามารถที่จะเริ่มทานยาคุมกำเนิดชนิดฮอร์โมนรวมได้ โดยหากทานต่อเนื่องไปแล้ว 14 วันแล้วจึงมีเพศสัมพันธ์ ยาคุมก็จะสามารถช่วยป้องกันการตั้งครรภ์ได้แล้วค่ะ อย่างไรก็ตาม ในการทานยา 1-2 แผงแรก ควรใช้ถุงยางอนามัยร่วมไปด้วย เนื่องจากยายังอาจออกฤทธิ์ได้ไม่เต็มประสิทธิภาพแต่หาก ได้ให้นมลูกอยู่ ไม่แนะนำให้ทานยาคุมกำเนิดชนิดฮอร์โมนรวมค่ะ เพราะจะมีผลไปลดการหลั่งน้ำนมลงได้ แนะนำควรเปลี่ยนวิธีคุมกำเนิด เช่น ใช้ยาฉีดคุมกำเนิดชนิดฮอร์โมนเดี่ยว ยาฝังคุมกำเนิด เป็นต้น